นิกเกอิปิดพุ่ง 100.81 จุด หลัง GDP ญี่ปุ่นหดตัวน้อยกว่าคาด
นิกเกอิปิดพุ่ง 100.81 จุด หลัง GDP ญี่ปุ่นหดตัวน้อยกว่าคาด
17 ส.ค. 2558

ดัชนีนิกเกอิตลาดหุ้นโตเกียวปิดพุ่งขึ้นในวันนี้โดยดัชนีนิกเกอิปิดพุ่งขึ้น 100.81 จุด หรือ +0.49% แตะระดับ 20,620.26 จุด เนื่องจากนักลงทุนคลายความวิตกกังวลหลังจากมีรายงานว่า ผลิตภัณฑ์มวลรวมภายในประเทศ (GDP) ของญี่ปุ่นหดตัวลงน้อยกว่าคาดการณ์ในไตรมาส 2 ปีนี้
ดัชนีนิกเกอิปรับตัวขึ้นตั้งแต่ตลาดเปิดทำการ เพราะได้รับแรงหนุนจากการปิดบวกของตลาดหุ้นนิวยอร์กเมื่อวันศุกร์ นอกจากนี้ ตลาดยังได้รับปัจจัยบวกหลังจากรัฐบาลญี่ปุ่นเปิดเผยในวันนี้ว่า GDP ไตรมาส 2 หดตัวลง 1.6% ซึ่งหดตัวน้อยกว่าที่ตลาดคาดการณ์ไว้
หุ้นกลุ่มประกันปรับตัวขึ้นหลังจากที่มีรายงานในช่วงสุดสัปดาห์ที่ผ่านมาว่า บริษัทประกันรายใหญ่จะปรับขึ้นค่าเบี้ยประกันเพลิงไหม้และน้ำท่วมตั้งแต่เดือนต.ค.นี้เป็นต้นไป โดยหุ้นเอ็มเอส แอนด์ เอดี อินชัวรันซ์ กรุ๊ป โฮลดิงส์ พุ่งขึ้น 3.1%